b'\n_START_ARTICLE_\nVzhodne Ture\n_START_SECTION_\nO imenu\n_START_PARAGRAPH_\nV srednjem veku so se gore imenovale predvsem po re\xc4\x8dnih tokovih, Salzbur\xc5\xa1ke in Admontske Ennstaler Alpe (1207 \xc2\xbbad Alpem que dicitur Enstalar\xc2\xab, med Lungauom in Ennsom), \xc5\xa1tajerska stran pa Murtaler Alpe. V za\xc4\x8detnih letih alpinizma v 18/19. stoletju, ko je v ospredje prihajal geolo\xc5\xa1ki kontekst verige Osrednjih Alp, je nastal izraz Ture, prvotno imenovan za gorske prelaze, zato so mnogi govorili o Turskih Alpah. V nasprotju z "Visokimi" Turami tritiso\xc4\x8dakov, so "Nizke" Ture sredogorska pokrajina. Ime Ennstalske Alpe se je nato premaknilo proti vzhodu v pogorje imenovano Ges\xc3\xa4use, Murtalske gore pa so ju\xc5\xbena veriga oziroma podskupina Nizkih Tur.\n_START_SECTION_\nGeologija in nastanek\n_START_PARAGRAPH_\nNizke Ture so zgrajene kot del Osrednjih Alp v glavnem iz sljudastega skrilavca. Na vzhodu se bolj pojavljajo granit in gnajs. Iz tega srednje-vzhodnega alpskega pokrova izhaja na vrhove nekaj apnenca: Mosermandl in Plei\xc3\x9flingkeil (Radstadtske Ture) ali Kalkspitzen v Schladming\xc5\xa1kih Turah._NEWLINE_V ledeni dobi so bile gore mo\xc4\x8dno poledenele. Posledica so globoke doline s strmimi bregovi. \xc5\xa0tevilna majhna jezera v krnicah so posledica pretekle poledenitve. Danes je obmo\xc4\x8dje brez ledenikov, vendar velja za masiv z najve\xc4\x8d jezeri v Vzhodnih Alpah.\n_START_SECTION_\nZgodovina\n_START_PARAGRAPH_\nV srednjem veku in do za\xc4\x8detka 19. stoletja so v Schladming\xc5\xa1kih in W\xc3\xb6lzerskih Turah pridobivali in predelovali \xc5\xbeelezo, baker, svinec, nikelj in srebro. Stare rudni\xc5\xa1ke rove je mogo\xc4\x8de obiskati v bli\xc5\xbeini Schladminga in pri Oberzeiringu._NEWLINE_V \xc4\x8dasu protireformacije, je obmo\xc4\x8dje okrog Schladminga \xc5\xa1e posebej slu\xc5\xbeilo kot eno zadnjih zato\xc4\x8di\xc5\xa1\xc4\x8d Luthru zvestih kmetov, delavcev in obrtnikov. \xc5\xa0e danes je to obmo\xc4\x8dje z enim najvi\xc5\xa1jih odstotkov evangeli\xc4\x8danskih kristjanov v Avstriji._NEWLINE_V 19. stoletju se je za\xc4\x8del turisti\xc4\x8dni razvoj Nizkih Tur. Prvi vzponi so bili na dnevnem redu. Prav tako so prihajale pomembne osebe, kot je Janez Habsbur\xc5\xa1ko-Lotarin\xc5\xa1ki, ki se je vzpel na Hochwildstelle._NEWLINE_Vzroki za razvoj so bili predvsem izgradnja prve \xc5\xbeelezni\xc5\xa1ke proge skozi doline v 1860-ih in ustanovitev Avstrijske planinske zveze leta 1862. Prvo zato\xc4\x8di\xc5\xa1\xc4\x8de je bilo zgrajeno relativno pozno: 1920 Hochwurzenh\xc3\xbctte. Leta 1950 se je za\xc4\x8del turisti\xc4\x8dni razvoj v moderni obliki - s cestami, \xc5\xbei\xc4\x8dnicami, hoteli in restavracijami. Prednost je imela Predvsem severna stran (Radstadtske Ture, Schladming\xc5\xa1ke in W\xc3\xb6lzerske Ture).\n_START_SECTION_\nRazvoj in turizem\n_START_PARAGRAPH_\nNajpomembnej\xc5\xa1i gospodarski dejavnik je turizem, poleti pohodni\xc5\xa1tvo, plezanje, kolesarjenje in pozimi alpsko smu\xc4\x8danje._NEWLINE_Zlasti na severovzhodu podro\xc4\x8dja obstajata zdru\xc5\xbeenje Ski amad\xc3\xa9 in regija Schladming-Dachstein kot najpomembnej\xc5\xa1i smu\xc4\x8darski regiji v Vzhodnih Alpah. Za alpsko smu\xc4\x8danje so \xc5\xa1e posebej pomembne Predalpe v doloni Ennstal, dostopne z \xc5\xbei\xc4\x8dnicami in vle\xc4\x8dnicami, pa tudi obmo\xc4\x8dje med Judenburgom in St. Mihael im Lungau. Schladming je s svojimi smu\xc4\x8di\xc5\xa1\xc4\x8di Planai in Hauser Kaibling gostil svetovni prvenstvi v alpskem smu\xc4\x8danju leta 1982 in 2013._NEWLINE_\xc5\xa0e posebej Radst\xc3\xa4dtske in Schladming\xc5\xa1ke Ture imajo \xc5\xa1tevilne planinske ko\xc4\x8de in planinske poti. Pe\xc5\xa1poti, ki vodijo skozi obmo\xc4\x8dja Nizkih Tur so: Zentralalpenweg od vzhoda do zahoda, Eisenwurzenweg, Salzsteigweg in \xc5\xa0tajerska kro\xc5\xbena pot od severa do juga._NEWLINE_Pomembni gospodarski panogi sta gozdarstvo in pa\xc5\xa1ni\xc5\xa1tvo. Na severovzhodnem robu obstajajo tudi nekateri obrati za izkori\xc5\xa1\xc4\x8danje grafita in magnezita._NEWLINE_Strmi padci doline Ennstal se uporabljajo za male hidroelektrarne, ki proizvajajo elektri\xc4\x8dno energijo za lokalne potrebe. Poleg tega je tu tudi trenutno najvi\xc5\xa1ji vetrni park v Evropi, Tauernwindpark, s 13 vetrnicami za proizvodnjo elektri\xc4\x8dne energije, ki se nahajajo v W\xc3\xb6lzer Tauern pri Oberzeiring.\n_START_SECTION_\nZavarovana obmo\xc4\x8dja\n_START_PARAGRAPH_\nJu\xc5\xbeno od salzbur\xc5\xa1kega obmo\xc4\x8dja Nizkih Tur v salzburg\xc5\xa1kih Lungau in koro\xc5\xa1kih Nockberge, le\xc5\xbei naravni park S\xc3\xb6lkt\xc3\xa4ler. Velik del je v obmo\xc4\x8dju evropske direktive Natura  2000. Poleg tega so velika obmo\xc4\x8dja za\xc5\xa1\xc4\x8ditena tudi z de\xc5\xbeelnimi zakoni (primer biosferni rezervat Nockberge).'